**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 02.08.2018 г., ПРОТОКОЛ № 9**

**ПО ТОЧКА ШЕСТА**

**Предложение относно оттегляне на предизвестие за прекратяване на Договор за съвместна дейност с МЦИБСП „Асклепий“ ООД – гр. Плевен.**

**Вносител: Кметът на общината**

**Р Е Ш Е Н И Е № 114**

На основание чл. 21, ал. 1, т. 23, ал. 2 от ЗМСМА, Общински съвет – Трявна

**Р Е Ш И:**

Избира комисия в състав:

1. Д-р Татяна Станчева – Управител на МБАЛ „Д-р Теодоси Витанов“ ЕООД гр. Трявна

1. Дончо Захариев – Кмет на Община Трявна
2. Силвия Кръстева – Председател на Общински съвет – Трявна

Комисията се задължава да осъществи среща с Управителя на МЦСИБП „Асклепий“ ООД гр. Плевен и в срок до 20.08.2018 г. да бъде предоставено на Общински съвет – Трявна от МЦСИБП „Асклепий“ ООД гр. Плевен предложение за сключване на анекс към договор за съвместна дейност с МБАЛ „Д-р Теодоси Витанов“ ЕООД гр. Трявна, в който да бъде подробно разписано и гарантиращо, че финансовият резултат от съвместната дейност на двете дружества ще бъде положителен към 31.12.2018 г.

Всяка необходима информация относно финансовите параметри да бъде предоставена от МБАЛ „Д-р Теодоси Витанов“ ЕООД гр. Трявна на МЦСИБП „Асклепий“ ООД гр. Плевен.

Прието с 15 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**